sagorsarker/bangla-wikipedia huggingface dataset:
সজ্জন (সংবাদপত্র)

সজ্জন লাহোর (পাঞ্জাবি : روزنامہ سجن ) পাকিস্তানের পাঞ্জাবের লাহোর থেকে প্রকাশিত একটি পাঞ্জাবি সংবাদপত্র ছিল। পাকিস্তানে প্রকাশিত এটি প্রথম পাঞ্জাবি দৈনিক পত্রিকা। 
১৯৮৯ সালের ৩ ফেব্রুয়ারিতে এর প্রথম সংখ্যাটি প্রকাশিত হয়েছিল। এটি ৩০ সেপ্টেম্বর ১৯৯০ পর্যন্ত অব্যাহত ছিল। এর পরে এটি বন্ধ হয়ে গিয়েছিল, সরকারি এবং বেসরকারী খাতের বিজ্ঞাপনের অভাবজনিত আর্থিক বাধাগুলির কারণে। এটি ছিল পাঞ্জাবি প্রচার ট্রাস্টের উদ্যোগ। হুসেন নকি এর ব্যবস্থাপনা সম্পাদক ছিলেন, কায়সার নাজির খওয়ার এর উপ-ব্যবস্থাপনা সম্পাদক ছিলেন, এবং জাফরিয়াব আহমেদ এর সম্পাদক ছিলেন। জাফরিয়াব আহমেদ ২৫ ফেব্রুয়ারি ২০০৬ এ মারা যান।
এতে বেশ কয়েকজন পাঞ্জাবী প্রেমি স্বেচ্ছায় কাজ করেছিলেন কেবল সম্পাদকীয় দলেই নয়, প্রশাসনিক ব্যবস্থায়ও।
সজ্জন লাহোরের ওয়েবসাইট
আশরাফুর আবেদীন

বীর মুক্তিযোদ্ধা আশরাফুল আবেদীন (আশা মিয়া) প্রবীন রাজনীতিবিদ, মুক্তিযোদ্ধা, সংগঠক, ঝিনাইদহ-২ আসনের সাবেক সংসদ সদস্য ও জেলা পরিষদ, ঝিনাইদহের প্রতিষ্ঠাতা চেয়ারম্যান। 
বীর মুক্তিযোদ্ধা আশরাফুল আবেদীন (আশা মিয়া) ঝিনাইদহ জেলার হরিনাকুন্ড উপজেলার ১নং ভায়না ইউনিয়নের জমিদার (মিয়া) বাড়িতে জন্মগ্রহণ করেন। তার পিতার নাম বদরুদ্দীন মিয়া।
আশরাফুল আবেদিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টি প্রার্থী হিসেবে ঝিনাইদহ-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টি প্রার্থী হিসেবে ঝিনাইদহ-২ আসন থেকে তিনি পরাজিত হয়েছিলেন।
শফিকুল ইসলাম অপু

শফিকুল ইসলাম অপু (জন্ম: ১ জানুয়ারি ১৯৬৫) বাংলাদেশের ঝিনাইদহ জেলার রাজনীতিবিদ ও ঝিনাইদহ-২ আসনের সাবেক সংসদ সদস্য।
শফিকুল ইসলাম অপু ১ জানুয়ারি ১৯৬৫ সালে ঝিনাইদহ জেলায় জন্মগ্রহণ করেন।
শফিকুল ইসলাম অপু একজন ব্যবসায়ী। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঝিনাইদহ-২ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঝিনাইদহ-২ আসন থেকে তিনি স্বতন্ত্র প্রার্থী তাহজীব আলম সিদ্দিকীর কাছে পরাজিত হন।
আনোয়ার জাহিদ

আনোয়ার জাহিদ (১২ জুন ১৯৩৮–১৩ আগস্ট ২০০৮) বাংলাদেশের ঝিনাইদহ জেলার রাজনীতিবিদ, সাংবাদিক, লেখক, ঝিনাইদহ-২ আসনের সংসদ সদস্য ও তথ্য, ত্রাণ এবং শ্রম-জনশক্তি মন্ত্রী ছিলেন।
আনোয়ার জাহিদ ১২ জুন ১৯৩৮ সালে ঝিনাইদহের ঘোড়াশাল ইউনিয়নের নারিকেল বাড়িয়া গ্রামে জন্মগ্রহণ করেন। তার পিতা এ এম দেলোয়ার হোসেন ও মাতা রাজিয়া বেগম। তিনি ১৯৫৬ সালে ঝিনাইদহ মডেল হাইস্কুল হতে প্রবেশিকা পরিক্ষায় উত্তীর্ণ হন। তিনি খুলনা বিএল কলেজ, রাজশাহী সরকারি কলেজ ও ঢাকা বিশ্ববিদ্যালয়ে লেখাপড়া করেন। ১৯৬১ সালে তিনি কারাগারে আইনজীবী কামরুননাহার লাইলীকে বিয়ে করেন। তাদের এক পুত্র ও এক কন্যা।
আনোয়ার জাহিদ ৫৫ সালে সাহিত্য মজলিসের সাধারণ সম্পাদক নির্বাচিত হন। ১৯৫৬ সালে দৈনিক ইত্তেহাদের সহকারী সম্পাদক হিসেবে দায়িত্ব পালন করেন। ১৯৫৮ সালে অর্ধ সাপ্তাহিক ধূমকেতুর সহকারী সম্পাদক, ১৯৫৯ সালে দৈনিক সংবাদের সহকারী সম্পাদক, ১৯৬০ সালে দৈনিক ইত্তেফাকের সহকারী সম্পাদক, ১৯৬৩ সালে সাপ্তাহিক জনতার সম্পাদক, ১৯৬৬ সালে ইংরেজি সাপ্তাহিক হলিডের উপসম্পাদক, ১৯৭০ সালে সাপ্তাহিক গণবাংলা পত্রিকার নির্বাহী সম্পাদক, ১৯৭২ সালে ইংরেজি দৈনিক ডেইলি পিপলসের বার্তাসম্পাদক ও বাংলাদেশ টাইমসের নির্বাহী সম্পাদক ছিলেন। সর্বশেষ কাজ করেন দৈনিক ইনকিলাবে।
তিনি ১৯৬২, ৬৩, ৬৪, সালে ঢাকা সাংবাদিক ইউনিয়নের (ডিইউজ) সাধারণ সম্পাদক, ১৯৬৫ ও ৬৬ সালে সহসভাপতি, ১৯৭৮ ও ৮৩ সালে সভাপতি হিসেবে দায়িত্ব পালন করেন।
১৯৫৬ ছাত্রলীগের ঝিনাইদহ মহকুমার সাধারণ সম্পাদক নির্বাচিত হন। ১৯৫২ সালের ভাষা আন্দোলনে ঝিনাইদহে গুরুত্বপূর্ণ ভূমিকা পালন করেন। ১৯৫৪ সালে ছাত্র ইউনিয়নে যোগ দেন।
১৯৫৬ সালে রাজশাহী সরকারী কলেজের ছাত্রসংসদের জি এস নির্বাচিত হন। ১৯৫৭ সালে পূর্ব পাকিস্তান যুবলীগের সেক্রেটারি নির্বাচিত হন। ১৯৬১ সালে গ্রেফতার হয়ে কারাবরণ করেন। ১৯৬২ সালে কারামুক্ত হন। ১৯৬৫ সালে নিখিল-পাকিস্তান ন্যাপের কেন্দ্রীয় কমিটির সদস্য নির্বাচিত হন। ঊনসত্তরের গণঅভ্যুত্থানে তিনি ভূমিকা রাখেন। ১৯৭৬ সালে ন্যাপ দুই ভাগে বিভক্ত হলে তিনি মাওলানা ভাসানীর নেতৃত্বাধীন ন্যাপের যুগ্নসম্পাদক হিসেবে দায়িত্ব পালন করেন। ১৯৭৭ সালে ন্যাপ পূনর্গঠিত হলে তিনি কেন্দ্রীয় সদস্য হন।
১৯৭৮ সালে সাবেক প্রেসিডেন্ট জিয়উর রহমানের নেতৃত্বে জাতীয়তাবাদী ফ্রন্ট গঠন ও ঘোষণাপত্র তৈরিতে ভূমিকা রাখেন। একই সাথে তিনি ন্যাপের সাধারণ সম্পাদকও ছিলেন। পরে গণতন্ত্রী পার্টি গঠনেও গুরুত্বপূর্ণ ভূমিকা পালন করেন। ১৯৮৬ সালে জাতীয় পার্টিতে যোগ দিয়ে তৃতীয় জাতীয় সংসদ নির্বাচনে ঝিনাইদহ-২ আসন থেকে সংসদ সদস্য নির্বাচিত হন। তখন এরশাদ সরকারের তথ্য, ত্রাণ এবং শ্রম-জনশক্তি মন্ত্রী হিসেবে দায়িত্ব পালন করেন। জানুয়ারি ১৯৮৮ সালে মন্ত্রিপরিষদ থেকে পদত্যাগ করেন।
১৯৮৯ সালে তিনি ও সালাউদ্দিন কাদের চৌধুরী এনডিপি এবং ১৯৯১ সালে বিএনডিপি গঠন করে দলের চেয়ারম্যানের দায়ীত্ব পালন করেন। ১৯৯২ সালের ১০ দলের সমন্বয়ে গঠিত এনডিএ'র সিক্রেটারি জেনারেল নির্বাচিত হন। ১৯৯৬ সালে বিএনপিতে যোগ দেন এবং ২০০১ সাল পর্যন্ত বিএনপি চেয়ারপার্সনেরর তথ্য উপদেষ্ঠা ছিলেন।
আনোয়ার জাহিদ ১৩ আগস্ট ২০০৮ সালে ঢাকার গুলশানে ইউনাইটেড হাসপাতালে চিকিৎসাধীন অবস্থায় তিনি মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।
হাবিবুর রহমান উসমানি

হাবিবুর রহমান উসমানি () একজন ভারতীয় মুসলিম পণ্ডিত, সুন্নি হানাফি আলেম। তিনি দারুল উলূম দেওবন্দের ৯ম আচার্য এবং ১৯২৫ থেকে ১৯২৯ সাল পর্যন্ত হায়দ্রাবাদ রাজ্যের প্রধান মুফতি ছিলেন।
ফুটবল ক্লাব সেন্ট গালেন

ফুসবলক্লুব সেন্ট গালেন ১৮৭৯ (, ; এছাড়াও ফুটবল ক্লাব সেন্ট গালেন অথবা শুধুমাত্র এফসি সেন্ট গালেন নামে পরিচিত) হচ্ছে সেন্ট গালেন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৭৯ সালের ১৯শে এপ্রিল তারিখে প্রতিষ্ঠিত হয়েছে। এফসি সেন্ট গালেন তাদের সকল হোম ম্যাচ সেন্ট গালেনের কিবুনপার্কে খেলে থাকে; যার ধারণক্ষমতা হচ্ছে ১৯,৬৯৪। বর্তমানে এই ক্লাবের ম্যানেজারের দায়িত্ব পালন করছেন পিটার জাইডলার এবং সভাপতির দায়িত্ব পালন করছেন মাটিয়াস হুপি। সুইস রক্ষণভাগের খেলোয়াড় সিলভান হেফটি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেন্ট গালেন এপর্যন্ত ৭টি শিরোপা জয়লাভ করেছে; যার মধ্যে ২টি সুইস সুপার লীগ, ৩টি সুইস চ্যালেঞ্জ কাপ, ১টি সুইস কাপ এবং ১টি সুইস লীগ কাপ শিরোপা রয়েছে।
ফুটবল ক্লাব বাজেল

ফুসবল ক্লাব বাজেল ১৮৯৩ (, ; এছাড়াও ফুটবল ক্লাব বাজেল, এফসি বাজেল অথবা শুধুমাত্র বাজেল নামে পরিচিত) হচ্ছে বাজেল ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৩ সালের ১৫ই নভেম্বর তারিখে প্রতিষ্ঠিত হয়েছে। এফসি বাজেল তাদের সকল হোম ম্যাচ বাজেলের সেন্ট জেকব-পার্কে খেলে থাকে; যার ধারণক্ষমতা হচ্ছে ৩৮,৫১২। বর্তমানে এই ক্লাবের ম্যানেজারের দায়িত্ব পালন করছেন মার্সেল কোলার এবং সভাপতির দায়িত্ব পালন করছেন বার্নহার্ড বুর্গেনার। সুইস মধ্যমাঠের খেলোয়াড় তাওলান্ত জাকা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি বাজেল এপর্যন্ত ৩৪টি শিরোপা জয়লাভ করেছে; যার মধ্যে ২০টি সুইস সুপার লীগ, ১৩টি সুইস কাপ এবং ১টি সুইস লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এফসি বাজেলের সবচেয়ে বড় সাফল্য হচ্ছে ২০১২–১৩ উয়েফা ইউরোপা লীগের সেমি-ফাইনালে পৌঁছানো; যেখানে তারা ইংরেজ ক্লাব চেলসির কাছে দুই লেগে সামগ্রিকভাবে ২–৫ গোলে পরাজিত হয়েছে।
সারভেত ফুটবল ক্লাব

অ্যাসোসিয়েশন দু সারভেত ফুটবল ক্লাব (, ; এছাড়াও সারভেত জেনেভা, সারভেত ফুটবল ক্লাব, সারভেত এফসি অথবা শুধুমাত্র সারভেত নামে পরিচিত) হচ্ছে জেনেভা ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯০ সালের ২০শে মার্চ তারিখে প্রতিষ্ঠিত হয়েছে। সারভেত এফসি তাদের সকল হোম ম্যাচ জেনেভার স্তাদ দে জেনেভায় খেলে থাকে; যার ধারণক্ষমতা হচ্ছে ৩০,০৮৪। বর্তমানে এই ক্লাবের ম্যানেজারের দায়িত্ব পালন করছেন অ্যালান গাইগার এবং সভাপতির দায়িত্ব পালন করছেন দিদিয়ের ফিশার। সুইস মধ্যমাঠের খেলোয়াড় মাইকেল গন্সালভেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সারভেত এফসি এপর্যন্ত ২৮টি শিরোপা জয়লাভ করেছে; যার মধ্যে ১৭টি সুইস সুপার লীগ, ৭টি সুইস কাপ, ৩টি সুইস লীগ কাপ এবং ১টি সুইস চ্যালেঞ্জ লীগ শিরোপা রয়েছে।
মারগুবুর রহমান বিজনুরি

মারগুবুর রহমান বিজনুরি (উর্দু : مرغوب الرحمن بجنوری, ১৯১৪ — ২০১০ ) ছিলেন একজন ভারতীয় ইসলামি পণ্ডিত, সুন্নি হানাফি আলেম। তিনি দারুল উলুম দেওবন্দের ১১ তম আচার্য এবং প্রায় দীর্ঘ ২৮ বছর দারুল উলুম দেওবন্দের আচার্য ছিলেন।
মারগুবুর রহমান ১৯১৪  খৃস্টাব্দে ভারতের বিজনুর শহরের এক সম্ভ্রান্ত জমিদার পরিবারে জন্মগ্রহণ করেন। বংশগত সূত্রে তিনি খলিফাতুল মুসলিমীন আবু বকরের সঙ্গে সম্পৃক্ত। মাদরাসায়ে রহীমিয়ায় তিনি প্রাথমিক শিক্ষা অর্জন করেন। সেখানে উর্দু, ফার্সিসহ বিভিন্ন কিতাবাদি পড়ার পর উচ্চশিক্ষা অর্জনের উদ্দেশ্যে দারুল উলুম দেওবন্দে ভর্তি হন। দাওরায়ে হাদীস ( মাস্টার্স ) সমাপ্ত করার পর আবারো কিতাব অধ্যয়নে মনোনিবেশ করেন তিন বছর। এরপর দারুল উলুমের ইফতা বিভাগে ভর্তি হন এবং দু’বছরে ইফতা সমাপ্ত করে ১৩৫২ হিজরী, মোতাবেক ১৯৩২ খৃস্টাব্দে ছাত্রজীবন থেকে ফারাগাত লাভ করেন।
দারুল উলুম দেওবন্দে তার উস্তাদদের মধ্যে ছিলেন হুসাইন আহমদ মাদানি, ইজাজ আলী আমরুহী, কারী মুহাম্মদ তৈয়ব, মুফতি মুহাম্মদ শফী প্রমুখ ব্যক্তিবর্গ।
১৯৬২ সালে তিনি দারুল উলুম দেওবন্দের মজলিসে শূরার সদস্য নির্বাচিত হন। ১৯৮১ সালে কারী মুহাম্মদ তৈয়বের অসুস্থতার কারণে তাঁকে দারুল উলুম দেওবন্দের নায়েবে মুহতামিম নিযুক্ত করা হয়। অনন্যা যোগ্যতা ও দক্ষতার কারণে ১৯৮২ সালে তার উপর অর্পিত হয় মুহতামিমের দায়িত্ব। এরপর দীর্ঘ ২৮ বছর তিনি এই দ্বীনী শিক্ষাকেন্দ্রের প্রধান ছিলেন। মৃত্যুর আগ পর্যন্ত তিনি এই পদে আসীন ছিলেন। তার মৃত্যুর পর ইহতিমামের দায়িত্বভার অর্পিত হয় গোলাম মুহাম্মদ বাস্তনবীর উপর।
ফুটবল ক্লাব জুরিখ

ফুসবলক্লাব জুরিখ (, ; এছাড়াও ফুটবল ক্লাব জুরিখ, এফসি জুরিখ, এফসিজেড অথবা শুধুমাত্র জুরিখ নামে পরিচিত) হচ্ছে জুরিখ ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৬ সালের ১লা আগস্ট তারিখে প্রতিষ্ঠিত হয়েছে। এফসি জুরিখ তাদের সকল হোম ম্যাচ জুরিখের লেৎসিগ্রন্ডে খেলে থাকে; যার ধারণক্ষমতা হচ্ছে ২৬,১০৪। বর্তমানে এই ক্লাবের ম্যানেজারের দায়িত্ব পালন করছেন লুদোভিক মানিয়্যাঁ এবং সভাপতির দায়িত্ব পালন করছেন আনচিল্লো কানেপা। সুইস গোলরক্ষক ইয়ানিক ব্রেখার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি জুরিখ এপর্যন্ত ২৩টি শিরোপা জয়লাভ করেছে; যার মধ্যে ১২টি সুইস সুপার লীগ, ১০টি সুইস কাপ এবং ১টি সুইস লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এফসি বাজেলের সবচেয়ে বড় সাফল্য হচ্ছে ১৯৬৩–৬৪ এবং ১৯৭৬–৭৭ ইউরোপিয়ান কাপের সেমি-ফাইনালে পৌঁছানো।
ফুটবল ক্লাব লুৎসার্ন

ফুসবল-ক্লাব লুৎসার্ন (, , ; এছাড়াও ফুটবল ক্লাব লুৎসার্ন, এফসি লুৎসার্ন, এফসিএল অথবা শুধুমাত্র লুৎসার্ন নামে পরিচিত) হচ্ছে লুৎসার্ন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০১ সালের ১২ই আগস্ট তারিখে প্রতিষ্ঠিত হয়েছে। এফসি লুৎসার্ন তাদের সকল হোম ম্যাচ লুৎসার্নের সুইসপোরারেনায় খেলে থাকে; যার ধারণক্ষমতা হচ্ছে ১৭,০০০। বর্তমানে এই ক্লাবের ম্যানেজারের দায়িত্ব পালন করছেন ফাবিও চেলেস্তিনি এবং সভাপতির দায়িত্ব পালন করছেন ফিলিপ স্টুডারল্টার। ব্রাজিলীয় রক্ষণভাগের খেলোয়াড় লুকাস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লুৎসার্ন এপর্যন্ত ৩টি শিরোপা জয়লাভ করেছে; যার মধ্যে ১টি সুইস সুপার লীগ এবং ২টি সুইস কাপ শিরোপা রয়েছে।
ফুটবল ক্লাব লুগানো

ফুটবল ক্লাব লুগানো (; এছাড়াও এফসি লুগানো অথবা শুধুমাত্র লুগানো নামে পরিচিত) হচ্ছে লুগানো ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০৮ সালে প্রতিষ্ঠিত হয়েছে। এফসি লুগানো তাদের সকল হোম ম্যাচ লুগানোর করনারেদো স্টেডিয়ামে খেলে থাকে; যার ধারণক্ষমতা হচ্ছে ৬,৩৩০। বর্তমানে এই ক্লাবের ম্যানেজারের দায়িত্ব পালন করছেন মৌরিৎসিয়ো ইয়াকোবাচ্চি এবং সভাপতির দায়িত্ব পালন করছেন আঙ্গেলো রেনজেত্তি। উরুগুয়েয়ীয় মধ্যমাঠের খেলোয়াড় জনাথন সাবাতিনি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লুগানো এপর্যন্ত ৭টি শিরোপা জয়লাভ করেছে; যার মধ্যে ৩টি সুইস সুপার লীগ, ৩টি সুইস কাপ এবং ১টি সুইস চ্যালেঞ্জ লীগ শিরোপা রয়েছে।
সুইস সুপার লীগ
সুইস কাপ
সুইস চ্যালেঞ্জ লীগ
মুনির নানুতুবি

মুহাম্মদ মুনির নানুতুবি (উর্দু : محمد منیر نانوتوی) একজন ভারতীয় ইসলামি পণ্ডিত, সুন্নি হানাফি আলেম। তিনি দারুল উলুম দেওবন্দের ৭ম আচার্য ছিলেন। 
তিনি ছিলেন বিখ্যাত লেখক মাওলানা মুহাম্মদ আহসান নানুতুবি ও মাওলানা মুহাম্মদ মাজহারের ছোট ভাই। তিনি উত্তর প্রদেশের নানুতুয়ায় ১৮৩১ সালে জন্মগ্রহণ করেছিলেন। তিনি প্রাথমিক শিক্ষা তাঁর পিতা হাফিজ লুৎফ আলীর কাছ থেকে পেয়েছিলেন এবং তারপরে দিল্লি কলেজে ভর্তি হন, সেখানে তিনি মাওলানা মামলুক আলী নানুতুবি, মুফতি সদরউদ্দিন আজুরদা এবং শাহ আবদুল গণি দেহেলভীর কাছ থেকে একাডেমিক শিক্ষা অর্জন করেছিলেন।
মুহাম্মদ মুনির ১৮৫৭ সালের সিপাহী বিদ্রোহে সক্রিয় যোদ্ধা ছিলেন। তিনি শামলির যুদ্ধে অন্য প্রবীণদের সাথে কাঁধে কাঁধ মিলিয়ে অংশ নিয়েছিলেন। এই যুদ্ধের পরে তিনি আত্মগোপনে চলে যান। সাধারণ ক্ষমা ঘোষণার পরে তিনি তার বড় ভাই মাওলানা মুহাম্মদ আহসানের নিকটে বেরিলিতে চলে যান এবং ১৮৬১ সালে বেরিলি কলেজে চাকরি পেয়েছিলেন। পেনশন না পাওয়া পর্যন্ত তিনি বেরেলিতে অবস্থান করেন। বেরিলিতে এই অবস্থানকালে তিনি তার ভাই, মাওলানা মুহাম্মদ আহসানের প্রেস, মাতবা-ই সিদ্দিক, বেরিলির ম্যানেজার হিসেবেও কাজ করেছিলেন।
তিনি ইমাম গাজ্জালির বই মিনহাজুল আবিদীনকে "সিরাজুস সালিকিন" শিরোনামে উর্দুতে অনুবাদ করেছেন যা মাতবা-ই সিদ্দিক থেকে ১৮৬৪ সালে প্রকাশিত হয়েছিল। তাঁর অন্যান্য কাজের মধ্যে রয়েছে "ফওয়ায়েদে গারিবা" যা তাসাউফের সমস্যা নিয়ে লেখা হয়েছে।
ফুটবল ক্লাব সিয়ন

ফুটবল ক্লাব দে সিয়ন (, ; এছাড়াও ফুটবল ক্লাব সিয়ন, এফসি সিয়ন অথবা শুধুমাত্র সিয়ন নামে পরিচিত) হচ্ছে সিয়ন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০৯ সালে প্রতিষ্ঠিত হয়েছে। এফসি সিয়ন তাদের সকল হোম ম্যাচ সিয়নের স্তাদ তুবিয়েঁ খেলে থাকে; যার ধারণক্ষমতা হচ্ছে ১৪,৫০০। বর্তমানে এই ক্লাবের ম্যানেজারের দায়িত্ব পালন করছেন পাওলো ত্রামেজ্জানি এবং সভাপতির দায়িত্ব পালন করছেন খ্রিস্তিয়ঁ কোন্সতঁত্যাঁ। সুইস গোলরক্ষক কেভিন ফিকেনশার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি সিয়ন এপর্যন্ত ১৫টি শিরোপা জয়লাভ করেছে; যার মধ্যে ২টি সুইস সুপার লীগ এবং ১৫টি সুইস কাপ শিরোপা রয়েছে।
সুইস সুপার লীগ
সুইস কাপ
ফুটবল ক্লাব থুন

ফুসবলক্লাব থুন ১৮৯৮ (, ; এছাড়াও ফুটবল ক্লাব থুন, এফসি থুন অথবা শুধুমাত্র থুন নামে পরিচিত) হচ্ছে থুন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৩ সালের ১৫ই নভেম্বর তারিখে প্রতিষ্ঠিত হয়েছে। এফসি থুন তাদের সকল হোম ম্যাচ থুনের স্টকহর্ন এরিনায় খেলে থাকে; যার ধারণক্ষমতা হচ্ছে ১০,০০০। বর্তমানে এই ক্লাবের ম্যানেজারের দায়িত্ব পালন করছেন মার্ক শ্নাইডার এবং সভাপতির দায়িত্ব পালন করছেন মার্কুস লুটি। সুইস রক্ষণভাগের খেলোয়াড় স্টেফান গ্লারনার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি থুন এপর্যন্ত ১টি শিরোপা জয়লাভ করেছে; যা হচ্ছে সুইস চ্যালেঞ্জ লীগ শিরোপা।
সুইস চ্যালেঞ্জ লীগ
সুইস কাপ
নুশাতেল জামাক্স

নুশাতেল জামাক্স ফুটবল ক্লাব কান্তোনাল (, ; এছাড়াও নুশাতেল জামাক্স এফসি কান্তোনাল, নুশাতেল জামাক্স এফসিএস অথবা শুধুমাত্র নুশাতেল জামাক্স নামে পরিচিত) হচ্ছে বাজেল ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯১২ সালে ফুটবল ক্লাব কান্তোনাল হিসেবে প্রতিষ্ঠিত হয়েছে, এবং ১৯৭০ সালে উক্ত ক্লাবের সাথে সম্মিলিত হয়ে বর্তমান ক্লাব প্রতিষ্ঠিত হয়েছে। নুশাতেল জামাক্স তাদের সকল হোম ম্যাচ নুশাতেলের স্তাদ দে লা মালাদিয়েরে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন জোয়েল মানিয়্যাঁ এবং সভাপতির দায়িত্ব পালন করছেন খ্রিস্তিয়ঁ বিঙ্গেলি। সুইস গোলরক্ষক লরঁ ওয়াল্টার্ট এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নুশাতেল জামাক্স এপর্যন্ত ৮টি শিরোপা জয়লাভ করেছে; যার মধ্যে ২টি সুইস সুপার লীগ, ৩টি সুইস চ্যালেঞ্জ লীগ এবং ৩টি সুইস সুপার কাপ শিরোপা রয়েছে।
জেঠাগ্রাম

জেঠাগ্রাম পূর্ব বাংলাদেশের চট্টগ্রাম বিভাগের অধীন ব্রাহ্মণবাড়িয়া জেলার নাসিরনগর উপজেলার গোকর্ণ ইউনিয়নের একটি গ্রাম। চরিত্রবান আলেম সৈয়দ আবদুল হাকিম এই গ্রামে বাস করতেন এবং লোকদের শিক্ষিত করেছিলেন। এটি সর্বাধিক সুন্দর, শান্ত, শীতল, বায়ুচরিত, স্বচ্ছ এবং পাখির চিরচেনা অঞ্চল। এই গ্রামটি ঘিরে রয়েছে সুন্দর ধানের ক্ষেত, পুকুর, ডিঘি এবং জঙ্গল। বেশিরভাগ মানুষ কৃষিকাজ ও মৎস্যজীবনে নিযুক্ত। উচ্চ শিক্ষিত লোকেরাও এই অঞ্চলে বসবাস করেন। আধুনিক শিক্ষার জন্য রয়েছে বিদ্যালয়, মসজিদ, ইসলামী বিজ্ঞান স্কুল, মন্দির। হিন্দু এবং মুসলমানগণ অনেক আগে থেকেই এই গ্রামে সম্মানের সাথে জীবনযাপন করছে।
২০১১ সালের আদমশুমারি অনুসারে, জেঠাগ্রামে ৮২২ টি পরিবার এবং ৪৪,২২৭ জন মানুষ বসবাস করে।
'জেঠাগ্রাম উচ্চ বিদ্যালয়' গ্রামের মাঝখানে যা কুমিল্লা বোর্ডের অধীনে শিক্ষার মান অনুসরণ করে। 'জেঠগ্রাম প্রাথমিক বিদ্যালয়' এবং 'জেঠগ্রাম হাফিজিয়া মাদ্রাসা' পূর্বদিকে। প্রচলিত ইসলামী শিক্ষার জন্যও রয়েছে প্রচুর মসজিদ রয়েছে।
জেঠাগ্রাম নামটি 'জেঠা' থেকে উদ্ভূত এর অর্থ চাচা। এই গ্রামটি প্রচুর পুকুরের জন্য সুপরিচিত। আগে এটি পানপাতার জন্য সুপরিচিত ছিল। বৃহত্তর জেঠাগ্রামে রয়েছে জেঠাগ্রাম, শূচিউড়া, ডিঘর এবং চৈয়রকুড়ি।
যৌন যন্ত্র

যৌন যন্ত্র বা সেক্স মেশিন, একটি যান্ত্রিক কল বা ডিভাইস যা মানুষের যৌন মিলন বা অন্যান্য যৌন ক্রিয়াকলাপ অনুকরণ করতে ব্যবহৃত হয়।
ডিভাইসগুলি অনুপ্রবেশকারী বা নিষ্ক্রিয় হতে পারে। ফাকিং মেশিন শব্দটি সাধারণত একটি অনুপ্রবেশকারী মেশিনকে বর্ণনা করতে ব্যবহৃত হয় যা একটি মোটর থেকে একটি ঘূর্ণনশীল বা পারস্পরিক শক্তি প্রয়োগ করে একটি দিকনির্দেশক গতিতে স্থানান্তরিত করে যার মাথায় বসানো থাকে একটি কৃত্রিম শিশ্ন। একটি হাতে ধরা যায় এমন পরিবর্তিত পূরক করাত ডিভাইসকে কখনও কখনও ফাক স বলা হয়, একটি হাতে ধরা যায় এমন পরিবর্তিত ড্রিল মোটর আবর্তিত ডিভাইসকে কখনও কখনও একটি ড্রিলডো বলা হয়, এবং একটি পরিবর্তিত জিগসকে একটি জিল স বলা হয়। একটি নিষ্কাশনক্ষম ডিভাইস যা স্বয়ংক্রিয় দুধের মেশিনের মতো কাজ করে এবং লিঙ্গ, স্তন বা শরীরের অন্যান্য অংশের সাথে সংযুক্ত থাকতে পারে। 
কম্পক দন্ড মূলত আবিষ্কৃত হয় হিস্টিরিয়া রোগীর চিকিৎসার জন্য, বিশেষত ভিক্টোরিয়ান মহিলাদের ভগাঙ্গুর মর্দনের মাধ্যমে প্রচণ্ড উত্তেজনা মাধ্যমে চিকিৎসা করতে। এই প্রাথমিক যান্ত্রিক ডিভাইসগুলি আধুনিক কম্পকের তুলনায় অনেক বড় এবং আরও শক্তিশালী ছিল এবং চিকিৎসকরা প্রথম ব্যবহার করেছিলেন এবং বিশ শতকের গোড়ার দিকে এটি ইউরোপ এবং মার্কিন যুক্তরাষ্ট্রের স্নান ঘরগুলিতে জনপ্রিয় হয়ে ওঠেন। বিদ্যুৎ চালিত সংস্করণগুলি পরে ডিপার্টমেন্ট স্টোর ক্যাটালগগুলিতে স্বাস্থ্য সহায়ক হিসাবে উপস্থিত হয়েছিল।
আধুনিক স্বয়ংক্রিয় ইরোটিক উত্তেজক ডিভাইসগুলি কম্পকযন্ত্র থেকে পৃথক হয় কারণ তারা তীক্ষ্ণভাবে পাশাপাশি প্রবেশ করে। এই ডিভাইসগুলি কখনও কখনও স্বয়ংইরোটিক বা অংশীদারি বন্ডেজ খেলার অংশ হিসাবে ব্যবহৃত হয়। টেলিডিলডোনিক্স বিভিন্ন যৌন মেশিনের ব্যবহার এবং ওয়েব ইন্টারফেসের সমন্বয় করে, যা অংশীদারের দ্বারা দূরবর্তীভাবে ব্যবহৃত হয়। বাজারে আধুনিক যৌন মেশিনগুলির মধ্যে ভ্যাকুয়াম পাম্প যন্ত্রগুলি যা স্তনের এবং যৌনাঙ্গে শক্তির পরিমাপক বৈদ্যুতিক শক সরবরাহ করে এবং মানুষের আকারের পুরুষ এবং মহিলা পুতুলগুলিতে প্রবেশযোগ্য এবং স্পন্দিত ছিদ্র অন্তর্ভুক্ত করে।
আর্স ইলেকট্রনিকা নামের যৌন প্রযুক্তি বিষয়ক সম্মেলনে নিয়মিত যৌন যন্ত্রগুলির প্রদর্শন এবং এই ডিভাইসগুলি সম্পর্কে একাডেমিক বিতর্কগুলি প্রদর্শিত হয়।
২০০৯ সালে, মেরিল্যান্ডের এক মহিলার প্রয়োজনীয় চিকিৎসার প্রয়োজন হয়েছিল, কেননা তার ঘরে তৈরি সেক্স-মেশিনের কৃত্রিম শিশ্নের প্লাস্টিক ভেদ করে ব্লেড বের হয়ে গিয়েছিল। এতে তার যোনি গুরুতর আঘাতপ্রাপ্ত হয়েছিল। 
২০০৮ সালে "বার্ন আফটার রিডিং" ছবিতে মার্কিন ট্রেজারি এজেন্ট হ্যারি পিফ্যারার একটি পেডেল চালিত "ডিল্ডো চেয়ার" তৈরি করেন। পর্নোগ্রাফিক ওয়েবসাইটগুলি মূলধারার প্রেসে ফাকিং মেশিনগুলির তথ্যের উৎস এবং ব্যবহারের চিত্রের উৎস হিসাবে প্রদর্শিত হয়। 
২০১১ সালে, জে মাইকেল বেইলি নর্থওয়েস্টার্ন বিশ্ববিদ্যালয়ে একটি ফোরাম সরবরাহ করেছিলেন তাঁর ক্লাসে একটি যৌন-যন্ত্রের সরাসরি প্রদর্শনের জন্য, যা আন্তর্জাতিক প্রেসের কভারেজ, কলেজের উপযুক্ত কোর্স সম্পর্কিত প্রশ্ন এবং একাডেমিক স্বাধীনতার বিষয়ে প্রশ্ন উৎসাহিত করেছিল।
আব্দুল হক আজমি

আবদুল হক আজমি (১৯২৮ - ৩০ ডিসেম্বর ২০১৬) একজন ভারতীয় সুন্নি ইসলামী পণ্ডিত ছিলেন। তিনি দারুল উলূম দেওবন্দের প্রাক্তন শায়খুল হাদীস ছিলেন। তিনি তার অনুসারীদের কছে শায়খে সানী নামেও পরিচিত।
আবদুল হক আজমির জন্ম ১৯৮৮ সালে আজমগড়ের জগদীশপুর এলাকায়। তিনি স্থানীয় স্কুল এবং তারপরে আজমগড়ের সরাই মীরের মাদ্রাসা বাইতুল উলুমে ভর্তি। পরে তিনি আরবি সপ্তম শ্রেণি পর্যন্ত দারুল উলূম মাউ-এ পড়াশোনা করেন এবং পরে ১৯৪৮ সালে দারুল উলূম দেওবন্দে প্রবেশ করেন এবং হুসাইন আহমদ মাদানী, ইজাজ আলী আমরূহি এবং ইব্রাহিম বালিয়াভীর অধীনে স্নাতক অর্জন করেন। তিনি মজিদ আলী জৌনপুরীর শিষ্য তার সৎ পিতা মুসলিম জৌনপুরীর সাথে যুক্তিবিদ্যার অধ্যয়ন করেন।
তিনি ষোল বছরেরও বেশি সময় ধরে বেনারসের মা'আতুল উলূমে বিভিন্ন ইসলামী জ্ঞান শিখিয়েছিলেন। তের বছর ধরে দারুল উলূম মাউ-এ মুফতী হিসাবে তিনি প্রায় ১৩,০০০ ফতোয়া জারি করেছিলেন। পরে তিনি ১৯৮২ সালে দারুল উলূম দেওবন্দের হাদীস শিক্ষক হিসাবে নিযুক্ত হন যেখানে তিনি সহিহ বুখারী এবং মিশকাত আল-মাসাবিহ-এর দ্বিতীয় খণ্ডটি পড়ান। তিনি ৩৪ বছর ধরে দারুল উলূম দেওবন্দে সহিহ বুখারী পড়িয়েছিলেন। তার ছাত্রদের মধ্যে রয়েছে মোহাম্মদ নজিব কাসেমি, মাহমুদ মাদানী, নূর আলম খলিল আমিনী এবং সালমান মনসুরপুরী।
তিনি ভারতীয় সাংবাদিক রানা আইয়ুব-এর পিতা মুহাম্মদ আইয়ুব ওয়াকিফের মামাতো বোনকে বিয়ে করেছিলেন।
আব্দুল হক আজমী ৩০ ডিসেম্বর ২০১৬ (৩০ রাবিউল আওয়াল ১৪৩৮ হিজরী) মারা যান এবং দারুল উলূম দেওবন্দের কাসেমি কবরস্থানে তাকে দাফন করা হয়। তার জানাজার নামাজ পরিচালনা করেন আরশাদ মাদানী। তিনি তার স্ত্রী এবং বারো সন্তান রেখে গেছেন। তার ছেলে আবদুল বার আজমী আজমগড়ের মাদ্রাসা বায়তুল উলুম সরাই মীরের হাদীসের অধ্যাপক।
ধোকা

ধোকা হল শাহীন-সুমন পরিচালিত ২০০৭ সালের বাংলাদেশী মারপিটধর্মী রোমহর্ষক চলচ্চিত্র। এর কাহিনি ও সংলাপ লিখেছেন আবদুল্লাহ জহির বাবু এবং চিত্রনাট্য লিখেছেন শাহীন-সুমন। এতে শ্রেষ্ঠাংশে অভিনয় করেন মান্না, পূর্ণিমা, শায়লা ও মিশা সওদাগর।
এটি ২০০৫ সালের তামিল ভাষার "গজিনী" চলচ্চিত্রের বাংলাদেশী অনানুষ্ঠানিক পুনর্নির্মাণ। ১০ম মেরিল-প্রথম আলো পুরস্কারে শাহীন-সুমন পরিচালক যুগল এই চলচ্চিত্র পরিচালনার জন্য সমালোচক শাখায় শ্রেষ্ঠ চলচ্চিত্র পরিচালক এবং পূর্ণিমা শ্রেষ্ঠ চলচ্চিত্র অভিনেত্রী বিভাগে পুরস্কৃত হন।
"ধোকা" চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন কবির বকুল। গানে কণ্ঠ দিয়েছেন রিজিয়া পারভীন, পলাশ, অনিমা ডি কস্টা, রূপম, আরিফ ও মিমি।
দৈনিক নেয়ি বাত

দৈনিক নেয়ি বাত পাকিস্তানের লাহোরে অবস্থিত একটি উর্দু ভাষার দৈনিক পত্রিকা। এটি ২০১১ সালের নভেম্বর মাসে চালু করা হয়েছিল এবং এর প্রধান কার্যালয় লাহোরের গুলবার্গে অবস্থিত। সংবাদপত্রটি প্রতিদিন দুবাই, ফয়সালাবাদ, গুজরানওয়ালা, ইসলামাবাদ, করাচি, লাহোর, মুলতান, পেশোয়ার, কোয়েটা এবং সরগোধা থেকে প্রকাশিত হয়। সিএইচ আবদুল রেহমান "দৈনিক নাই বাতের" প্রতিষ্ঠাতা এবং পত্রিকার প্রধান সম্পাদক। "দৈনিক নাই বাত" সুপিরিয়র গ্রুপ অফ কলেজের ভগিনী সংগঠন।
বিজনেস রেকর্ডার

বিজনেস রেকর্ডার হ'ল পাকিস্তানের একটি আর্থিক দৈনিক পত্রিকা যা এম এ জুবেরি প্রতিষ্ঠা করেছিলেন। প্রকাশনাটি বিজনেস রেকর্ডার গ্রুপের মালিকানাধীন। 
বিজনেস রেকর্ডারের প্রবীন সাংবাদিক এম এ জুবেরি (১৯২০ - ১২ ডিসেম্বর ২০১০) দ্বারা ২৭ এপ্রিল ১৯৬৫ সালে চালু হয়, যিনি এই সংবাদপত্রের প্রতিষ্ঠাতা। ১৯৪৫ সালে তিনি মুহম্মদ আলী জিন্নাহ কর্তৃক দিল্লির ডন পত্রিকায় প্রথমবারের মতো শিক্ষানবিশ সাংবাদিক হিসাবে নিযুক্ত হন। ১৯৪৭ সালে পাকিস্তান গঠনের আগে তিনি ডন পত্রিকার সিনিয়র সহকারী সম্পাদক পদে পদোন্নতি পেয়েছিলেন। তিনি ১৯৬৪ সাল পর্যন্ত পাকিস্তানেও এই পদে কাজ করে গেছেন। তারপরে তিনি ১৯৬৫ সালে বিজনেস রেকর্ডার প্রতিষ্ঠা করেন এবং এভাবে পাকিস্তানের আর্থিক সাংবাদিকতার অন্যতম পথিকৃৎ হয়ে ওঠেন।
রেচেল ব্রসনাহ্যান

রেচেল এলিজাবেথ ব্রসনাহ্যান (জন্ম ১২ জুলাই ১৯৯০) হলেন একজন মার্কিন ও ব্রিটিশ অভিনেত্রী। তিনি প্রাইম ভিডিও'র হাস্যরসাত্মক ধারাবাহিক "দ্য মার্ভেলাস মিসেস মেইজেল" (২০১৭-বর্তমান)-এ উদীয়মান স্ট্যান্ড-আপ কৌতুকাভিনেত্রী মিরিয়াম "মিজ" মেইজেল চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি ২০১৮ সালে হাস্যরসাত্মক ধারাবাহিকে শ্রেষ্ঠ প্রধান অভিনেত্রী বিভাগে প্রাইমটাইম এমি পুরস্কার ও ২০১৮ ও ২০১৯ সালে টানা দুইবার শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি নেটফ্লিক্সের রাজনৈতিক রোমহর্ষক ধারাবাহিক "হাউজ অব কার্ডস" (২০১৩-১৫)-এ অভিনয় করে একটি প্রাইমটাইম এমি পুরস্কারের মনোনয়ন লাভ করেন, এবং ডব্লিউজিএনের নাট্যধর্মী ধারাবাহিক "ম্যানহাটন" (২০১৪-১৫)-এ কেন্দ্রীয় চরিত্রে অভিনয় করেন।
ব্রসনাহ্যানের চলচ্চিত্রে অভিষেক ঘটে ভীতিপ্রদ চলচ্চিত্র "দি আনবর্ন" (২০০৯) দিয়ে এবং এরপর তিনি "বিউটিফুল ক্রিয়েচার্স" (২০১৩), "লাউডার দ্যান বম্বস" (২০১৫), "দ্য ফাইনেস্ট আওয়ার্স" (২০১৬) ও "প্যাট্রিয়টস ডে" (২০১৬) চলচ্চিত্রে অভিনয় করেন। 
ব্রসনাহ্যান ১৯৯০ সালের ১২ই জুলাই উইসকনসিন অঙ্গরাজ্যের মিলওয়াউকি শহরে জন্মগ্রহণ করেন। তার মাতা ক্যারল এবং পিতা আর্ল ব্রসনাহ্যান শিশুতোষ প্রকাশনায় কাজ করতেন। তার মাতা ব্রিটিশ এবং তার পিতা মার্কিন ও আইরিশ বংশোদ্ভূত। চার বছর বয়স থেকে ব্রসনাহ্যান ইলিনয় অঙ্গরাজ্যের হাইল্যান্ড পার্কে বেড়ে ওঠেন। তার এক ছোট ভাই ও এক ছোট বোন রয়েছে। ব্রসনাহ্যানের ফুফু প্রয়াত ফ্যাশন ডিজাইনার কেট স্পেড (বিবাহপূর্ব ব্রসনাহ্যান)।
তিনি নেটফ্লিক্সের রাজনৈতিক রোমহর্ষক ধারাবাহিক "হাউজ অব কার্ডস" (২০১৩-১৫)-এ অভিনয় করে একটি প্রাইমটাইম এমি পুরস্কারের মনোনয়ন লাভ করেন এবং ডব্লিউজিএনের নাট্যধর্মী ধারাবাহিক "ম্যানহাটন" (২০১৪-১৫)-এ কেন্দ্রীয় চরিত্রে অভিনয় করেন।
২০১৭ সাল থেকে তিনি অ্যামাজন প্রাইমের হাস্যরসাত্মক ধারাবাহিক "দ্য মার্ভেলাস মিসেস মেইজেল"-এর নাম চরিত্রে অভিনয় করছেন। এই চরিত্র সম্পর্কে ব্রসনাহ্যান বলেন যদিও তিনি ইহুদি নন, ইহুদি সংস্কৃতি সম্পর্কে তার পরিচিতি তাকে মিরিয়াম "মিজ" মেইজেল চরিত্রের জন্য প্রস্তুত হতে সাহায্য করেছে। চরিত্রটি ১৯৫০-এর দশকের এক ইহুদি গৃহবধূর, যিনি বিবাহবিচ্ছেদের পর স্ট্যান্ড-আপ কৌতুকাভিনেত্রী হিসেবে তার পেশা বেছে নেন। এই কাজের জন্য তিনি ২০১৮ সালে হাস্যরসাত্মক ধারাবাহিকে শ্রেষ্ঠ প্রধান অভিনেত্রী বিভাগে প্রাইমটাইম এমি পুরস্কার, ২০১৮ ও ২০১৯ সালে টানা দুইবার শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার, ২০১৮ ও ২০১৯ সালে তিনটি স্ক্রিন অ্যাক্টরস গিল্ড পুরস্কার, এবং ২০১৭ ও ২০১৮ সালে দুটি ক্রিটিকস চয়েস টেলিভিশন পুরস্কার অর্জন করেন।
দৈনিক এক্সপ্রেস (উর্দু সংবাদপত্র)

দৈনিক এক্সপ্রেস ( ) পাকিস্তানের অন্যতম বহুল প্রচারিত উর্দু ভাষার সংবাদপত্র।
এটি ইসলামাবাদ, করাচি, লাহোর, পেশোয়ার, কোয়েটা, মুলতান, ফয়সালাবাদ, গুজরানওয়ালা, সরগোদা, রহিম ইয়ার খান এবং সুক্কর থেকে একযোগে প্রকাশিত হয়। 
"ডেইলি এক্সপ্রেস" তার ওয়েবসাইটে একটি ই-পেপার সংস্করণ চালু করেছে যা অনলাইনে পড়ার জন্য সম্পূর্ণ মুদ্রিত সংবাদপত্র সরবরাহ করে। এই সংস্করণটি পাকিস্তানের বাইরে বসবাসকারী পাকিস্তানিদের মধ্যে বিশেষভাবে জনপ্রিয়।
পাকিস্তান টাইমস

পাকিস্তান টাইমস (১৯৪৭ - ১৯৯৬) পাকিস্তানের সংবাদপত্র ছিল, মূলত পাকিস্তানের লাহোরে অবস্থিত বামপন্থী প্রগ্রেসিভ পেপারস লিমিটেড দ্বারা প্রতিষ্ঠিত।
পত্রিকাটির মালিক এবং পরিচালনায় ছিলেন মিয়া ইফতিখারুদ্দিন, তিনি ছিলেন ইন্ডিয়ান ন্যাশনাল কংগ্রেসের প্রাক্তন পাঞ্জাবী রাজনীতিবিদ কিন্তু ১৯৪৬ সালের পরে তিনি সর্বভারতীয় মুসলিম লীগে যোগ দিয়েছিলেন। এই পত্রিকাটি ১৯৪৭ সালের ৪ ফেব্রুয়ারি প্রকাশনা শুরু করে। ১৯৪০-এর দশকে এর প্রধান সম্পাদক ছিলেন কমিউনিস্ট কবি ফয়েজ আহমেদ ফয়েজ। ১৯৫১ সালে রাওয়ালপিন্ডি ষড়যন্ত্র মামলায় গ্রেপ্তারের পরে মাজহার আলী খান প্রধান সম্পাদক ছিলেন। "পাকিস্তান টাইমস" ১৯৫০ এর দশকে মার্কিন প্রভাবিত সামরিক জোটে অংশ নিয়ে সরকারের সমালোচনা সহ এক প্রভাবশালী পত্রিকা হিসাবে অব্যাহত ছিল। 
১৯৬৪ সালে, আইয়ুব সরকার "পাকিস্তান টাইমস" সহ অন্যান্য সংবাদপত্র পরিচালনার জন্য সম্মুখ সংস্থা হিসাবে জাতীয় প্রেস ট্রাস্ট প্রতিষ্ঠা করেছিল। 
১৯৯৬ সালে জাতীয় প্রেস ট্রাস্টকে বেসরকারী করা হয়েছিল। একই বছর "পাকিস্তান টাইমস" বন্ধ করে দেওয়া হয়েছিল। পাকিস্তান টাইমসকে যুব গ্রুপ লিমিটেড মিডিয়া গ্রুপের "ইয়ুথ প্রোডাকশন" দ্বারা পুনরায় চালু করা হয়েছিল, এবং এর সহ-প্রতিষ্ঠাতা হলেন উমির আহমেদ।
প্রসঙ্গতিথি (জ্যোতির্বিজ্ঞান)

জ্যোতির্বিদ্যায় প্রসঙ্গতিথি বা ইংরেজি পরিভাষায় ইপক (Epoch) হচ্ছে এমন একটি মুহূর্ত যা সময়ের সাথে পরিবর্তনশীল কোনও জ্যোতিবৈজ্ঞানিক রাশির প্রসঙ্গবিন্দু হিসেবে কাজ করে। এটি জ্যোতির্বৈজ্ঞানিক বস্তুর মহাকাশীয় স্থানাঙ্ক বা উপবৃত্তাকার কক্ষপথের অবস্থান নির্ণয়ের কাজে ব্যবহৃত হয়, কারণ এগুলি সর্বদাই চলমান এবং সময়ের সাথে এদের বিভিন্ন তথ্য পরিবর্তিত হয়। এই সময়ের সাথে পরিবর্তিত জ্যোতির্বিজ্ঞানের পরিমাণগুলি মধ্যে উদাহরণস্বরূপ কোনও বস্তুর গড় দ্রাঘিমাংশ বা গড় ব্যতিচার, একটি প্রসঙ্গতলের সাথে সম্পর্কিত তার কক্ষপথের গ্রন্থি, তার কক্ষপথের অপোজি বা অ্যাফেলিয়নের দিক বা এর কক্ষপথের প্রধান অক্ষের আকার অন্তর্ভুক্ত থাকতে পারে।
এই পদ্ধতিতে জ্যোতির্বিদ্যার নির্দিষ্ট পরিমাণগুলির প্রধান ব্যবহার হলো ভবিষ্যতে এই বস্তুগুলোর অবস্থান এবং বেগ যাচাইয়ের জন্য গতির অন্যান্য প্রাসঙ্গিক পরামিতিগুলি গণনা করা। মহাকাশ সম্পর্কিত বলবিদ্যা বা তার উপক্ষেত্র কক্ষপথীয় বলবিদ্যার শাখাগুলির প্রয়োগকৃত সরঞ্জামগুলি (অন্যান্য বস্তুর মহাকর্ষীয় প্রভাবের অধীনে কক্ষপথে গতিশীল বস্তুগুলোর পথ এবং অবস্থানগুলির পূর্বাভাস দেওয়ার জন্য) একটি এফিমেরিস তৈরি করতে ব্যবহার করা যেতে পারে যা নির্দিষ্ট সময়ে মহাজাগতিক বস্তুসমূহের অবস্থান ও গতির মানগুলির সাহায্যে একটি সারণী তৈরি করবে।
জ্যোতির্বিদ্যার পরিমাণগুলি নিম্নোক্ত যেকোন উপায়ে নির্দিষ্ট করা যেতে পারে, উদাহরণস্বরূপ, কাল-ব্যবধানের বহুপদীয় ফাংশনে ইপককে একটি অস্থায়ী বিন্দু হিসাবে বিবেচনা করে (বর্তমানে এটি ইপক ব্যবহারের একটি সাধারণ পদ্ধতি)। বিকল্পভাবে, কাল-পরিবর্তিত জ্যোতির্বিজ্ঞানের পরিমাণটি একটি ধ্রুবক হিসাবে প্রকাশিত হতে পারে যা ইপকের মাপের সমান এবং সময়ের সাথে সাথে এর প্রকরণকে অন্য কোনও উপায়ে নির্দিষ্ট করা যায়। উদাহরণস্বরূপ, একটি টেবিল দ্বারা যেমনটি সাধারণ ছিল ১৭ এবং ১৮ শতাব্দীতে।
জ্যোতির্বিদ্যা সংক্রান্ত তথ্যগুলি প্রায়শই কেবল কোনও ইপক বা রেফারেন্সের তারিখের মাধ্যমেই নয় বরং তাদের রেফারেন্সের অন্যান্য শর্তগুলির সাথে সম্পর্কের মাধ্যমেও নির্দিষ্ট করা হয় যেমন " বিষুবক্ষ " বা "বিষুবক্ষ এবং নিরক্ষীয় " বা "বিষুবক্ষ এবং গ্রহণ সংক্রান্ত তথ্য" দ্বারা নির্দিষ্ট স্থানাঙ্ক ব্যবস্থা বিবেচনা করা হয় যখন কোনো প্রকারের জ্যোতির্বিজ্ঞানের ডেটা সম্পূর্ণরূপে নির্দিষ্ট করার প্রয়োজন হয়।
যখন উপাত্ত কোনো নির্দিষ্ট স্থানাঙ্ক ব্যবস্থার মানগুলির উপর নির্ভরশীল হয় তখন সেই স্থানাঙ্ক ব্যবস্থাটির তারিখ প্রত্যক্ষ বা পরোক্ষভাবে নির্দিষ্ট করা প্রয়োজন।
জুলিয়ান বছর জুলিয়ান ক্যালেন্ডারে গড় গড় দৈর্ঘ্যের অন্তর অন্তর হয়, অর্থাৎ 365.25 দিন। এই অন্তর্বর্তী পরিমাপটি নিজে থেকে কোনও যুগকে সংজ্ঞায়িত করে না: তারিখ নির্ণয়ের ক্ষেত্রে সাধারণত গ্রেগরীয় বর্ষপঞ্জি ব্যবহৃত হয়। তবে প্রমিত প্রচলিত যুগগুলি যা বেসেলিয়ান যুগের নয় তা আজকাল প্রায়শই "জে" উপসর্গ ব্যবহার করে উপস্থাপন করা হয়েছে এবং তারা যে ক্যালেন্ডারের তারিখটি উল্লেখ করেছেন তা ব্যাপকভাবে জানা যায়, যদিও বছরের সর্বদা একই তারিখ থাকে না: সুতরাং "যে ২০০০" ২০০০ সালের ১লা জানুয়ারি দুপুর ১২টা (মধ্যাহ্ন) -এর তাৎক্ষনিক মুহূর্ত উল্লেখ করে এবং "জে ১৯০০" ১৯০০ সালের ০ জানুয়ারি (যা ১৮৯৯ সালের ৩১শে ডিসেম্বরের সমান) দুপুর ১২টার তাৎক্ষনিক মুহূর্ত।
লালচোখা গেছো ব্যাঙ

লালচোখা গেছো ব্যাঙ (বৈজ্ঞানিক নাম: Agalychnis callidryas)হলো নিওট্রপিকাল রেইন ফরেস্টের বৃক্ষবাসী আদিনিবাসী ব্যাঙ প্রজাতি, যেখানে মেক্সিকো থেকে মধ্য আমেরিকা হয়ে কলম্বিয়া অবধি এদের বিচরণ রয়েছে। কখনও কখনও এটি বন্দী বা সংরক্ষিত অবস্থানে রাখা হয়। লালচোখার বৈজ্ঞানিক নাম এ. ক্যালিড্রিয়াস, যা গ্রীক শব্দ কালোস (সুন্দর) এবং ড্রায়াস(একটি গাছ বা কাঠের নিমসি) থেকে এসেছে।
প্রজাতির সরু পিউপিলের সাথে উল্লম্বভাবে দুটি লাল চোখ রয়েছে। এটির উল্লম্ব স্ট্রাইপযুক্ত পক্ষগুলির সাথে হলুদ এবং নীল সাথে একটি প্রাণবন্ত সবুজ দেহ রয়েছে। এটির ওয়েবযুক্ত পা এবং পায়ের পাতা কমলা বা লাল রংয়ের। লাল চোখা গেছো ব্যাঙের পেটের ত্বক নরম এবং ভঙ্গিল, যেখানে পিছনটি আরও ঘন। লাল চোখা গেছো ব্যাঙের পাতায় আটকে থাকার জন্য তাদের পায়ের আঙ্গুলগুলিতে স্টিকি প্যাড থাকে।
কমলাচোখা গেছো ব্যাঙ

রেনোইডিয়া ক্লোরিস (Ranoidea chloris), যা সাধারণত লালচোখা গেছো ব্যাঙ বা কমলাচোখা গেছো ব্যাঙ হিসাবে সমধিক পরিচিত, এটি পূর্ব অস্ট্রেলিয়ার গেছোব্যাঙ প্রজাতির একটি বৃক্ষনিবাসী ব্যাঙ; অস্ট্রেলিয়ার সিডনি থেকে উত্তর-কুইন্সল্যান্ডের প্রোসারপাইন পর্যন্ত এদের বিচরণক্ষেত্র। এর বৈজ্ঞানিক নাম Ranoidea chloris।
কমলাচোখা গেছো ব্যাঙের উপরের দিকে অর্থাৎ পিঠে একটি সমান উজ্জ্বল সবুজ, মাঝে মাঝে হলুদ দাগযুক্ত এবং নীচের অংশে উজ্জ্বল হলুদ বিশিষ্ট। এর হাত এবং পায়ের সামনের দিকগুলি সবুজ এবং নীচের অংশটি হলুদ বা সাদা। বয়স্কদের মধ্যে উরুদ্বয় নীল/বেগুনি থেকে নীল/কালো রঙের হতে পারে। এর কেন্দ্রে সোনালী চোখ রয়েছে, যা চোখের প্রান্তের দিকে লাল হয়ে যায়। চোখের রঙের তীব্রতা ব্যাঙের মধ্যে পরিবর্তনীয়। টাইমপানাম দৃশ্যমান এবং একটি পরিপক্ব ব্যাঙ ৬৫ মি.মি. আকারে পৌঁছায়।
ট্যাডপোলগুলি সাধারণত ধূসর বা বাদামী হয় এবং পাশাপাশি সোনালী রঙ্গক বা পিগমেন্ট থাকতে পারে।
অনুরূপ আরো একটি প্রজাতি, কমলা-উরুযুক্ত ব্যাঙ ("Litoria xantheroma"/লিটোরিয়া জ্যানথেরোমা) প্রোসারপিনের উত্তরে পাওয়া যায় এবং এর উরুর পিছনটা কমলা রংয়ের হয়ে থাকে
এই প্রজাতির ব্যাঙ পালন করাও হয়ে থাকে। অস্ট্রেলিয়ায়, এই প্রাণীটিকে উপযুক্ত অনুমতি দিয়ে বন্দী করে (খাঁচা বা এরূপ সরঞ্জামে পোষার উদ্দেশ্যে উপযুক্ত পরিবেশে) রাখা যেতে পারে।
এনজিসি ৫৯৩০

এনজিসি ৫৯৩০ হলো বুটস তারামন্ডলের একটি স্টারবার্স্ট ছায়াপথ, যা নিকটবর্তী এনজিসি ৫৯২৯ নামক সেফার্ট ছায়াপথের মিলিত হচ্ছে। এনজিসি ৫৯৩০ হলো SAB(rs)b pec ধরনের গাঠনিক শ্রেণীবিন্যাসবিশিষ্ট দুর্বল কেন্দ্রীয় রিং সংবলিত একটি সর্পিল ছায়াপথ। এটি পৃথিবী থেকে ৪৬° কোণে আনত অবস্থায় রয়েছে।
দৈনিক জং

দৈনিক জং ( ) পাকিস্তানের করাচিতে অবস্থিত একটি উর্দু সংবাদপত্র। এটি ১৯৩৯ সালে প্রতিষ্ঠার পর থেকে ধারাবাহিকভাবে প্রকাশিত পাকিস্তানের প্রাচীনতম সংবাদপত্র। এর বর্তমান গ্রুপ প্রধান এক্সিকিউটিভ এবং প্রধান সম্পাদক হলেন মীর শাকিল-উর-রহমান। বিগত সম্পাদক এবং অবদানকারীদের মধ্যে মাহমুদ শাম, নাজির নাজি এবং শফি আকিল অন্তর্ভুক্ত রয়েছে। 
"দৈনিক জং" প্রকাশিত হয়েছে জং গ্রুপ অফ নিউজপেপার্স দ্বারা। দলটির প্রধান পত্রিকা হলো "দৈনিক জং," যা পাকিস্তানের জাতীয় উর্দু দৈনিক পত্রিকা। 
এটি করাচি, লাহোর, রাওয়ালপিন্ডি, কোয়েটা, মুলতান, শেইখুপুরা, বাহাওয়ালপুর, গুজরাত, শিয়ালকোট, গুজরানওয়ালা, সরগোধা, সুক্কুর, ফয়সালাবাদ, ডেরা গাজী খান এবং যুক্তরাজ্যের বার্মিংহাম থেকে প্রকাশিত হয়।
ইদ্রিস কান্ধলভি

মুহাম্মদ ইদ্রিস বিন মুহাম্মদ ইসমাইল সিদ্দিকী কান্ধলভী (‎; ২০ আগস্ট ১৮৯৯ - ২৮ জুলাই ১৯৭৪) দেওবন্দী ইসলামী পণ্ডিত ছিলেন। বিশেষতঃ হাদীস ও তাফসিরের আলেম হিসাবে পরিচিত। তিনি ভারতে দারুল উলূম দেওবন্দে শায়খ-এ-তাফসির পদে অধিষ্ঠিত ছিলেন এবং পরে তিনি পাকিস্তানে চলে যান যেখানে তিনি জামিয়া আশরাফিয়া লাহোরে শায়খুল হাদীস ওয়াত-তাফসিরের দায়িত্ব পালন করেছিলেন। তার লিখিত রচনাগুলির মধ্যে উল্লেখযোগ্য হ'ল মাআরিফুল কুরআন (কান্ধলভি), কোরআনের তাফসীর, সিরাতুল মুস্তফা, ইসলামী নবী মুহাম্মাদীর সীরাহ (জীবনী), এবং তা'লিক আস-সাবিহ, একটি আরবি শারহ্ (ভাষ্য) মিশকাত আল-মাসাবীহ হাদীস সংগ্রহের উপর। মাজাহির উলূম সাহারানপুর এবং দারুল উলূম দেওবন্দ উভয় মাদ্রাসায় স্নাতক অর্জন করেন, তিনি খলিল আহমদ সাহারানপুরী, আনোয়ার শাহ কাশ্মীরি, এবং শব্বির আহমদ উসমানী সহ বিদ্বানদের অধীনে পড়াশোনা করেছেন।
ইদ্রিসের জন্ম ১২ রবিউস সানি ১৩১৭ হিজরিতে (২০ শে আগস্ট ১৮৯৯), মাওলানা মুহাম্মদ ইসমাইল কান্ধলভীর পুত্র (মৃত্যু: ১৯৪২) ভোপাল রাজ্যের রাজধানী ভোপালে। ইসমাইল, একজন ইসলামী পণ্ডিত এবং হাজী ইমদাদুল্লাহ মুহাজির মক্কির শিষ্য, ভোপাল রাজ্যের বন বিভাগে কর্মরত ছিলেন। ইদ্রিসের বয়স যখল অল্প ছিল, ইসমাইল তার পদ থেকে পদত্যাগ করেন এবং কান্ধলার জামে মসজিদে হাদীস শিক্ষা শুরু করেন। ইদ্রিস একটি ধর্মীয় পরিবারে বেড়ে ওঠেন। পারিবারিক ঐতিহ্য অনুসারে, ইদ্রিস তার বাবার কাছে কান্ধলায় নয় বছর বয়সে কোরআন মুখস্থ করেছিলেন।
মুহাম্মদ ইদ্রিস তার জীবনের অধিকাংশ সময় ইসলামি শিক্ষা প্রতিষ্ঠানের পেছনে ব্যায় করেছেন।
এখানে কিছু উল্লেখযোগ্য কর্ম তুলে দেয়া হল:
হরিপদ হরিবোল

হরিপদ হরিবোল ২০১৭ সালে মুক্তিপ্রাপ্ত ভারতীয় বাংলা ভাষার একটি হাস্যরসাত্মক চলচ্চিত্র। সুবীর সাহা পরিচালিত এই ছবিটিতে মুখ্য ভূমিকায় রয়েছেন রজতাভ দত্ত। এই ছবিটি মূলত প্রাপ্তবয়স্কদের জন্য হাস্যরসময় চলচ্চিত্র।
হরিপদ একজন মধ্যবিত্ত কৃপন চাকরিজীবী। কিন্তু রাস্তায় ধাক্কা লাগা একটি মেয়ে সুচীর মাধ্যমে তার এই কৃপনতা নামক বদ অভ্যাসের অবসান ঘটে। বদলে যায় তার চল-চরণ ও কৃপণতা। হরিপদের আকস্মিক রুপ বদলের কারণ উন্মোচিত হয় সিনেমার শেষের দিকে। সে এতটাই কৃপন যে বাজার করতে গিয়ে খরচের ভয়তে পঁচা শাক-সবজি কিনে আনত। এর জন্য বউয়ের কাছে কম ঝারিও খেতে হয়নি। প্রতিদিন তাড়াহুড়ো করে বাসে চড়ে তাকে অফিসে যেতে হতো। হঠাৎ একদিন তাড়াহুড়ো করে অফিসে যাবার তার সাথে এক অল্পবয়সী মেয়ে সূচির সাথে ধাক্কা লাগে। পরদিন আবার ঐ মেয়েটির সাথে হরিপদর দেখা হলে মেয়েটি তাকে লিফট দেয়। এভাবে প্রতিদিন চলতে থাকে। মেয়েটি একসময় প্রেমের প্রস্তাব দিলে হরিপদ বয়সের পার্থক্য কারণে বাহানা করলেও একসময় সে সুচীর প্রেমে পরে যায়। এভাবে দুজনার ভালই বোঝাপরা চলতে থাকে। অন্য দিকে হরিপদের মেয়ে অফিসের এক কলিকের সাথে তার মেয়ের প্রেম চলতে থাকে। হরিদপ ও সুচির মধ্যকার সম্পর্কটি যে একটা অভিনয় ছিল তা বুঝতে পারে হরি।
নিউ জেনারেল ক্যাটালগ

নিউ জেনারেল ক্যাটালগ অব নেবুলি এন্ড ক্লাস্টারস অব স্টারস (সংক্ষেপে এনজিসি ) হচ্ছে গভীর-মহাআকাশের বস্তুসামগ্রীর একটি ক্যাটালগ যা জন লুই এমিল ড্রায়ারের দ্বারা ১৮৮৮ সালে সংকলিত। এটি উইলিয়াম এবং ক্যারোলিন হার্শেল, এবং জন হার্শেলের"জেনারেল ক্যাটালগ অব নেবুলি এন্ড ক্লাস্টারস অব স্টারস" কে প্রসারিত করেছে। এনজিসিতে ৭,৮৪০ টি বস্তু রয়েছে, এটি এনজিসি বস্তু নামে পরিচিত। এটি ছায়াপথ, তারকা ক্লাস্টার, নিঃসরণ নীহারিকা এবং শোষণ নীহারিকা সহ অনেক ধরনের গভীর স্পেস অবজেক্টগুলিকে অন্তর্ভুক্ত করে। ড্রায়ারও ১৮৯৫ এবং ১৯০৮ সালে "ইনডেক্স ক্যাটালগ" নামে এনজিসির দুটি পরিপূরক প্রকাশ করেছিলেন যা আরও ৫,৩৮৬ টি জ্যোতির্বিদ্যা সংক্রান্ত বস্তু বর্ণনা করে।
দক্ষিণ গোলার্ধের আকাশের বস্তুগুলি কিছুটা কম পুঙ্খানুপুঙ্খভাবে ক্যাটালগ করা হলেও অনেকগুলি জন হার্শেল বা জেমস ডানলপ দ্বারা পর্যবেক্ষণ করা হয়েছিল। এনজিসির অনেক ত্রুটি ছিল, তবে ১৯৭৩ সালে জ্যাক ডব্লিউ. সুলান্টিক এবং উইলিয়াম জি. টিফ্টের দ্বারা সংশোধিত নিউ জেনারেল ক্যাটালগ (আরএনজিসি) এবং ১৯৮৮ সালে রজার ডব্লিউ. সিনট এর এনজিসি"২০০০.০" এর আংশিক প্রচেষ্টার পরে ১৯৯৩ সালে এনজিসি / আইসি নামক এক প্রকল্পের মাধ্যমে এগুলি অপসারণের চেষ্টা শুরু হয়েছিল ।
২০০৯ সালে ওল্ফগ্যাং স্টেইনিক "সংশোধিত নতুন সাধারণ ক্যাটালগ" এবং"ইনডেক্স ক্যাটালগ" (আরএনজিসি / আইসি) সংকলন করেছিলেন।
লৈঙ্গিক সমতা

লৈঙ্গিক সমতা বলতে কোনও ব্যক্তির লিঙ্গ (নাবালক ছেলে বা মেয়ে এবং সাবালক পুরুষ কিংবা নারী) নির্বিশেষে জীবনের প্রতিটি ক্ষেত্রে সম্পদ, সুযোগ ও সুরক্ষা লাভ করা, অর্থনৈতিক কর্মকাণ্ডে অংশগ্রহণ করা ও সিদ্ধান্ত গ্রহণ করার ব্যাপারে সমান অধিকারকে বোঝায়। তবে তার মানে এই নয় যে পুরুষ ও নারী হুবহু একই ধরনের ব্যক্তি কিংবা তাদের সাথে সম্পূর্ণ একইভাবে ব্যবহার করতে হবে।
লৈঙ্গিক বৈষম্য বিশ্বের সমস্ত সমাজেই প্রচলিত এবং এর বহিঃপ্রকাশ বহুমাত্রিক। চাকুরির অভিজ্ঞতা, শিক্ষার সুযোগ বা স্বাস্থ্য, সব ক্ষেত্রেই এটি দেখা যেতে পারে। লৈঙ্গিক বৈষম্যের বিভিন্ন কারণ উপস্থাপন করা হয়েছে। জৈবিক সরলীকরণ বা লঘুকরণ এবং বিবর্তনীয় মনোবিজ্ঞানের দৃষ্টিকোণ থেকে সমাজে একজন ব্যক্তির অভিজ্ঞতা তার জৈবিক, শারীরিক বা মানসিক দিক থেকে জন্মগত যে লৈঙ্গিক পার্থক্য, তার উপর ভিত্তি করে সৃষ্ট বৈষম্যমূলক মনোভাব বা আচরণ দ্বারা নির্ধারিত হয়। অন্যদিকে সাংস্কৃতিক দৃষ্টিভঙ্গি থেকে সাধারণত দাবী করা হয় যে বিভিন্ন সমাজে কৃত্রিমভাবে নির্মিত রীতিনীতি ও প্রথার কারণে ভিন্ন লিঙ্গের ব্যক্তিদেরকে ভিন্ন ভিন্ন বা অসম ভূমিকা পালন করার জন্য দলে ভাগ করে ফেলা হয়।
লৈঙ্গিক বৈষম্য সমাধান করার জন্য কোনও সংগঠনের নীতি নির্ধারণ পর্যায়ে ও বাস্তবায়ন পর্যায়ে নিয়মতান্ত্রিকভাবে লৈঙ্গিক প্রশ্ন বা বিষয়গুলি মাথায় রাখা হয়। সাধারণত দুই দিক থেকে সমতা আনয়নের চেষ্টা করা হয়। একদিকে লিঙ্গ নির্বিশেষে সম্পদ ও সুযোগের সমান লভ্যতা নিশ্চিত করার জন্য বিশেষ প্রণোদনা বা সুবিধা প্রদান করা হতে পারে। অন্যদিকে এমন শর্ত বা পরিস্থিতির সৃষ্টি করা হতে পারে, যাতে লিঙ্গ নির্বিশেষে সমান ফল পাওয়া যায়। দুই ধরনের দৃষ্টিভঙ্গিরই ভাল-মন্দ দিক আছে।
বর্তমান বিশ্বে লৈঙ্গিক বৈষম্যের সাথে নারীর অধিকারের ব্যাপারটি ঘনিষ্ঠভাবে জড়িত। সারা বিশ্ব জুড়ে নারী ও নাবালক মেয়েদের অনেক ক্ষতিকর কর্মকাণ্ডের শিকার হতে হয়, যার মধ্যে যৌনতা পাচার, নারীহত্যা, যুদ্ধকালীন যৌন সহিংসতা এবং অন্যান্য নিপীড়নমূলক কৌশল অন্তর্ভুক্ত। এগুলিকে নির্মূল করলে লৈঙ্গিক বৈষম্য অনেকখানি দূর হবে। জাতিসংঘ জনসংখ্যা তহবিল বিবৃতি দিয়েছে যে "যদিও বহুসংখ্যক আন্তর্জাতিক ঐকমত্য বা চুক্তিতে মানুষ হিসেবে নারীর অধিকারকে স্বীকৃতি দেওয়া হয়েছে, তা সত্ত্বেও কার্যক্ষেত্রে পুরুষদের চেয়ে নারীদের দরিদ্র ও নিরক্ষর হবার সম্ভাবনা এখনও বেশি। সম্পদের মালিকানা, ঋণগ্রহণ, প্রশিক্ষণ ও কর্মসংস্থানের মতো ক্ষেত্রগুলিতে তাদের প্রবেশাধিকার কম। নারীরা পুরুষদের চেয়ে রাজনৈতিকভাবে সক্রিয় হবার সম্ভাবনা কম এবং তাদের গৃহস্থালি সহিংসতার শিকার হবার সম্ভাবনা তুলনামূলকভাবে অনেক বেশি।"
জাতিসংঘ টেকসই উন্নয়নের যে ১৭টি লক্ষ্য স্থির করেছে, তাতে লৈঙ্গিক সমতাকে ৫ম স্থান দেওয়া হয়েছে। প্রতিবছর জাতিসংঘ উন্নয়ন কর্মসূচি কর্তৃক প্রকাশিত মানব উন্নয়ন প্রতিবেদনে বিশ্বজুড়ে লৈঙ্গিক বৈষম্য পরিমাপ করা হয়।
বারুইপুর কলেজ

বারুইপুর কলেজ ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বারুইপুরে অবস্থিত। ১৯৫৪ খ্রিস্টাব্দে পড়াশোনা শুরু হলেও, প্রাক-স্নাতক কলেজ হিসেবে এই কলেজটি ১৯৮১ খ্রিস্টাব্দে কলকাতা বিশ্ববিদ্যালয় এবং সরকারের স্বীকৃতি লাভ করে। যে কারণে ১৯৮১ খ্রিস্টাব্দকেই প্রতিষ্ঠাবার্ষিকী ধরা হয়।
২০১৮ খ্রিস্টাব্দের অগস্টে বারুইপুর কলেজে অধ্যক্ষ হিসেবে চঞ্চল কুমার মণ্ডল যোগদান করেন। এই কলেজের বিজ্ঞান, কলা এবং বাণিজ্য বিভাগগুলোতে নিম্নলিখিত বিষয়সমূহে পাঠদান করা হয়:
দূরশিক্ষা ব্যবস্থায় নেতাজি সুভাষ মুক্ত বিশ্ববিদ্যালয়ের প্রাক-স্নাতক এবং স্নাতকোত্তর বিষয়সমূহে শিক্ষা গ্রহণের জন্যে বারুইপুর কলেজ সেন্টারে ভর্তি হওয়া যায়।
বিশ্ববিদ্যালয় মঞ্জুরি কমিশন (ইউজিসি) দ্বারা বারুইপুর কলেজ স্বীকৃতি প্রাপ্ত। ২০০৭ খ্রিস্টাব্দে জাতীয় মূল্যায়ন ও প্রত্যয়ন পরিষদ (এনএএসি) এই কলেজকে স্বীকৃতি দিয়েছে এবং ক্রমতালিকায় সি+ প্রদান করেছে।
নিখিল সরকার

নিখিল সরকার (১ মে,১৯৩২ — ১৭ আগস্ট, ২০০৪) একজন বাঙালি সাহিত্যিক, সম্পাদক ও সাংবাদিক। তিনি “শ্রীপান্থ” ছদ্মনামে অধিক পরিচিত ছিলেন। 'দৌবারিক' তার আর একটি ছদ্মনাম।
নিখিল সরকার অধুনা বাংলাদেশের ময়মনসিংহ জেলার গৌরীপু্র গ্রামে ১৯৩২ সালে জন্মগ্রহণ করেন। প্রাথমিক লেখাপড়ার পরে কলকাতা বিশ্ববিদ্যালয় থেকে ইতিহাসে স্নাতক হন।
তরুন বয়েসে সাংবাদিকতার কাজে যোগ দেন তিনি। প্রথমে যুগান্তর ও পরে আনন্দবাজার পত্রিকার সম্পাদকীয় বিভাগের সঙ্গে যুক্ত হন| আনন্দবাজারে সোমবার প্রকাশিত "কলকাতার কড়চা" বিভাগটির দায়িত্বে ছিলেন দীর্ঘকাল। সাংবাদিকতার পাশাপাশি দীর্ঘদিন ধরে ঐতিহাসিক ও গবেষণামূলক রচনাদি লিখেছেন নিখিল সরকার। তরুন সাংবাদিক প্রতিভাদের খুঁজে আনা ও প্রতিষ্ঠা দেওয়া ছিল তার অন্যতম কাজ। তার চর্চার বিষয় ছিল বাংলার সামাজিক ইতিহাস, কলকাতার সমাজ ও সংস্কৃতি। কলকাতার শিল্পী সংস্কৃতি বিষয়ে তার বেশি কিছু প্রবন্ধ ইংরেজিতেও প্রকাশিত হয়েছে। বাংলা মুলুকে প্রথম ধাতব হরফে ছাপা বই হালেদের 'আ গ্রামার অব দ্য বেঙ্গল ল্যাঙ্গোয়েজ'-এর দীর্ঘ ভূমিকা তার মধ্যে অন্যতম। ১৯৭৮ সালে আনন্দ পুরস্কার পান নিখিল সরকার।
ফুটবল ক্লাব অসিয়েক

নগোমেতনি ক্লুব অসিয়েক (, ; এছাড়াও ফুটবল ক্লাব অসিয়েক, এফসি অসিয়েক অথবা শুধুমাত্র অসিয়েক নামে পরিচিত) হচ্ছে অসিয়েক ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৪৭ সালের ২৭শে ফেব্রুয়ারি তারিখে প্রতিষ্ঠিত হয়েছে। এফসি অসিয়েক তাদের সকল হোম ম্যাচ অসিয়েকের স্তাদিওন গ্রাদস্কি ভ্রতে খেলে থাকে; যার ধারণক্ষমতা হচ্ছে ১৭,০৬১। বর্তমানে এই ক্লাবের ম্যানেজারের দায়িত্ব পালন করছেন ইভিৎসা কুলেশেভিচ এবং সভাপতির দায়িত্ব পালন করছেন ইভান মেশত্রোভিচ। ক্রোয়েশীয় রক্ষণভাগের খেলোয়াড় মিলে শকোরিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি অসিয়েক এপর্যন্ত ৬টি শিরোপা জয়লাভ করেছে; যার মধ্যে ৫টি যুগোস্লাভ দ্বিতীয় লীগ এবং ১টি ক্রোয়েশীয় কাপ শিরোপা রয়েছে।
রহমতুল্লাহ মীর কাসেমি

রহমতুল্লাহ মীর কাসেমি একজন কাশ্মীরি ইসলামি পণ্ডিত, কাশ্মীরের অন্যতম বৃহত্তম ইসলামি বিশ্ববিদ্যালয় দারুল উলূম রাহিমিয়্যার প্রতিষ্ঠাতা এবং আচার্য। তিনি দারুল উলুম দেওবন্দের মজলিসে শূরার সদস্য, অল ইন্ডিয়া মুসলিম পার্সোনাল ল বোর্ডের প্রতিষ্ঠাতা সদস্য এবং জমিয়তে উলামা-ই-হিন্দের ওয়ার্কিং কমিটির সদস্য
কাসমী দারুল উলূম দেওবন্দের প্রাক্তন ছাত্র এবং তাসাউউফের মাহমুদ হাসান গঙ্গোহীর শিষ্য। 
কাসেমী ১৯৭৯ সালে দারুল উলুম রহিমিয়্যা প্রতিষ্ঠা করে, যেটি কাশ্মীরের একটি বৃহত্তম ইসলামী বিশ্ববিদ্যালয়। এটি দারুল উলূম দেওবন্দের মূলনীতি অনুসরণ করে। 
কাসেমী অল ইন্ডিয়া মুসলিম পার্সোনাল ল বোর্ডের প্রতিষ্ঠাতা সদস্য এবং দারুল উলূম দেওবন্দের মজলিসে শূরার সিনিয়র সদস্য। তিনি জমিয়তে উলামায়ে হিন্দ- এর ওয়ার্কিং কমিটিরও সদস্য। 
২০১৮ সালে তিনি মাদ্রাসা শিক্ষা আইন নিয়ে জে এবং কে স্টেট বোর্ডের বিরুধিতা করেন বলেন: 
তিনি আরও বলেছিলেন যে এই মাদ্রাসাগুলিতে অ্যাকাউন্ট নিয়ন্ত্রণের জন্য বোর্ডগুলিকে অনুমোদন দেওয়ার ফলে এই সংস্থাগুলির প্রতি লোকদের দ্বারা প্রদত্ত তহবিলের ব্যবহারে দুর্বলতা ঘটবে। 
কাসেমীর বইগুলির মধ্যে রয়েছে:
ফুটবল ক্লাব লকোমোতিভা জাগরেব

নগোমেতনি ক্লুব লকোমোতিভা জাগরেব (, ; এছাড়াও ফুটবল ক্লাব লকোমোতিভা জাগরেব, এফসি লকোমোতিভা জাগরেব, এফসি লকোমোতিভা অথবা শুধুমাত্র লকোমোতিভা নামে পরিচিত) হচ্ছে জাগরেব ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯১৪ সালের ১লা মে তারিখে প্রতিষ্ঠিত হয়েছে। লকোমোতিভা তাদের সকল হোম ম্যাচ জাগরেবের স্তাদিওন ক্রানয়শেভিচেভায় খেলে থাকে; যার ধারণক্ষমতা হচ্ছে ৮,৮৫০। বর্তমানে এই ক্লাবের ম্যানেজারের দায়িত্ব পালন করছেন গোরান তোমিচ এবং সভাপতির দায়িত্ব পালন করছেন তিন দোলিচকি। ক্রোয়েশীয় রক্ষণভাগের খেলোয়াড় দেনিস কোলিঙ্গার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লকোমোতিভা এপর্যন্ত ৩টি শিরোপা জয়লাভ করেছে; যার মধ্যে ১টি ক্রোয়েশীয় দ্বিতীয় লীগ, ১টি ক্রোয়েশীয় তৃতীয় লীগ এবং ১টি যুগোস্লাভ দ্বিতীয় লীগ শিরোপা রয়েছে।
ফুটবল ক্লাব রিয়েকা

খ্রভাতস্কি নগোমেতনি ক্লুব রিয়েকা (, ; এছাড়াও ক্রোয়েশীয় ফুটবল ক্লাব রিয়েকা, ফুটবল ক্লাব রিয়েকা, এফসি রিয়েকা অথবা শুধুমাত্র রিয়েকা নামে পরিচিত) হচ্ছে রিয়েকা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৪৬ সালের ২৯শে জুলাই তারিখে প্রতিষ্ঠিত হয়েছে। এফসি রিয়েকা তাদের সকল হোম ম্যাচ রিয়েকার স্তাদিওন রুয়েভিকে খেলে থাকে; যার ধারণক্ষমতা হচ্ছে ৮,২৭৯। বর্তমানে এই ক্লাবের ম্যানেজারের দায়িত্ব পালন করছেন সিমোন রোজমান এবং সভাপতির দায়িত্ব পালন করছেন দামির মিশকোভিচ। অস্ট্রীয় আক্রমণভাগের খেলোয়াড় আলেক্সান্ডার গর্গন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি রিয়েকা এপর্যন্ত ১৫টি শিরোপা জয়লাভ করেছে; যার মধ্যে ১টি ক্রোয়েশীয় প্রথম ফুটবল লীগ, ৫টি ক্রোয়েশীয় কাপ, ১টি ক্রোয়েশীয় সুপার কাপ,৬টি যুগোস্লাভ দ্বিতীয় লীগ এবং ১টি যুগোস্লাভ কাপ শিরোপা রয়েছে।
দ্য ফ্রন্টিয়ার পোস্ট

ফ্রন্টিয়ার পোস্ট ১৯৮৫ সালে পাকিস্তানের পেশোয়ারে প্রতিষ্ঠিত একটি স্বাধীন ইংরেজি ভাষার দৈনিক পত্রিকা। ২০১৬ সালের হিসাবে এটি পেশোয়ার, লাহোর, ইসলামাবাদ, করাচি, কোয়েটা (পাকিস্তান) এবং কাবুল (আফগানিস্তান), ওয়াশিংটন ডিসি (ইউএসএ) থেকে প্রকাশিত হয়েছে।
১৯৮৫ সালে যখন কাগজটি প্রতিষ্ঠিত হয়েছিল, তখন ওই অঞ্চলে কোনও বিশিষ্ট সাংবাদিক ছিল না এবং এর মূল সম্পাদক আজিজ সিদ্দিকী জাতিগতভাবে পশতুন (পেশোয়ারের প্রভাবশালী জনগোষ্ঠী) ছিলেন না কোনও বা কোনও পখতুন অঞ্চল থেকে আগত না। খাইবার পাখতুনখোয়া প্রাক্তন গভর্নর ফজলে হক সহ বেশ কয়েকজন উদ্যোক্তা কাগজটি প্রতিষ্ঠায় ব্যস্ত ছিলেন। 
প্রতিষ্ঠাতা, প্রধান সম্পাদক ও প্রকাশক রেহমত শাহ আফ্রিদি পাকিস্তানে গণতন্ত্র ও গণমাধ্যমের স্বাধীনতার দীর্ঘদিনের সংগ্রামের কারণে অ্যামনেস্টি ইন্টারন্যাশনালকে তাকে 'বিবেকের বন্দী' হিসাবে অভিহিত করেছিল; আফ্রিদি ১৯৯৯ সালে গ্রেপ্তার হয়েছিল। জলিল আফ্রিদি ১৯৯৯ সাল থেকে ব্যবস্থাপনা সম্পাদক হিসাবে ফ্রন্টিয়ার পোস্ট পরিচালনা করছিলেন।
পেত্নী

পেত্নী, প্রেত্নী, চুরেল, চুডেল, চুড়েল এবং শাকচুন্নী ( "চুড়্যায়েল্"; "চোড়্যাল্", নেপালী: किचकन्या "কিচকন্যা") এক পৌরাণিক জীব বা নারীর ভূত, যা দৈত্যদানব সংক্রান্ত লোক কথায় দক্ষিণ এশিয়ার এবং দক্ষিণ-পূর্ব এশিয়ায় বর্ণিত হয়েছে। বিশেষ করে বাংলাদেশ ভারত, এবং পাকিস্তানে এটি বেশ জনপ্রিয়। কিছু লোক সাহিত্যে মতে, প্রসবকালে বা গর্ভবতী অবস্থায় বা দুর্ভোগের কারণে কোন নারীর মৃত্যু হলে তাদের আত্মা শ্বশুরবাড়ির পুরুষদের লক্ষ্যকরে প্রতিশোধ নিতে পেত্নীতে রুপান্তরিত হয়।
লোককথার মতে, বেশীরভাগ ক্ষেত্রেই পেত্নী দেখতে খুবই জঘন্য হয় কিন্তু মায়াবলে এটি নিজের রূপ পরিবর্তন করে সুন্দরী নারীতে পরিনত হয়ে পুরুষদের আকর্ষণ করে নির্জনে পাহাড়ে নিয়ে হত্যা করে অথবা তাদের জীবন শক্তি নিয়ে বৃদ্ধে পরিনত করে।
পেত্নীর ধারণাটি পারস্য থেকে আসে, যেখানে তাদের বর্ণনা দেওয়া হয়েছিল সে “নারীর আত্মার আত্মা” যারা “অত্যন্ত অসন্তুষ্ট বাসনা” নিয়ে মারা গিয়েছিল। 
দক্ষিণ-পূর্ব এশিয়ায় পেত্নী হল এমন মহিলার ভূত যে প্রসবকালীন অবস্থায় মারা গিয়েছিল বা গর্ভবতী অবস্থায় মারা গিয়েছিলো বা অপরিচ্ছন্ন সময়কালে মারা গিয়েছিলো।
অপরিষ্কার সময়কাল ভারতের একটি সাধারণ কুসংস্কার, যেখানে একজন মহিলা তার রজঃস্রাব সময়কালে এবং সন্তান জন্মের বারো দিন পর্যন্ত অশুচি বলে অভিহিত হয়। কিছু সূত্র মতে, ভারতে কোনও মহিলা যদি অপ্রাকৃত ভাবে বা প্রসবের সময়, বিশেষত দিওয়ালির সময় মারা যায় তবে তিনি পেত্নীতে পরিণত হবেন। 
পেত্নী কালো জিহ্বা এবং মোটা রুক্ষ ঠোঁট সহ খুব কুৎসিত হিসাবে বর্ণিত হয়েছে। যদিও বিভিন্ন স্থানে এর মুখই নেই বলে বর্ণিত হয়েছে। বর্ণনা মতে, এর নখের মত শক্ত হাত এবং কুঁচকানো লম্বা চুল থাকতে পারে। কিছু জায়গায় এর অপরিচ্ছন্ন চুলের সাথে মানুষের মতো একদিক মুখ বা শূকরের মত মুখও বর্ণিত রয়েছে। কখনও কখনও আরো বলা হয়েছে, এর সামনে সাদা এবং পিছনে কালো এবং পিছনে বাকানো উল্টো পা রয়েছে এবং এটি উলঙ্গ হয়েও ঘোরাফেরা করে।
ইব্রাহিম দেসাই

ইব্রাহিম দেসাই () ছিলেন ভারতীয় বংশোদ্ভূত দক্ষিণ আফ্রিকার হানাফি দেওবন্দি আলেম এবং দক্ষিণ আফ্রিকার প্রধান মুফতি। 
তিনি "দারুল ইফতা মাহমুদিয়ার" অনলাইন ইসলামিক প্রশ্ন-উত্তর তথ্যভাণ্ডার আস্কইমাম.অর্গ পরিচালনা করতেন। পূর্বে তিনি মাদরাসা ইন’আমিয়্যার দারুল ইফতার প্রধান ছিলেন। এরপর তিনি দারুল উলুম নুমানিয়্যাহ ও হামিদিয়্যার হাদীসের সিনিয়র লেকচারার। ২০২০ সালের জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছিলেন। 
ওয়াটারওয়াল ইসলামিক ইনস্টিটিউটে (মিয়ার ফার্ম) কোরআনের হেফজ সমাপ্ত করার পরে, দেসাই ভারতের গুজরাটের জামিয়া ইসলামিয়া তালিমুদ্দিনে দারসে নিজামি কোর্স অধ্যয়ন করেছিলেন।
দারসে নিজামীতে অধ্যয়ন শেষ করার পর দেসাই আহমদ কানপুরীর অধীনে দাবেলে ২ বছর ইসলামী আইনের উপর গবেষণা করেন। সেখানে তিনি ফতোয়া জারি করার নীতি শিখেছিলেন। এই কোর্সটি শেষ করার পরে, তিনি দারুল উলূম দেওবন্দের প্রাক্তন গ্র্যান্ড মুফতী "ফাতাওয়া মাহমুদিয়ার" লেখক মাহমুদ হাসান গাঙ্গুহীর অধীনে ইফতা বিষয়ে আরও এক বছর পড়াশোনা করেন।
২০০৮ সালের মার্চ মাসে তিনি ইসলামিক কাসিম টুয়েট মেমোরিয়াল কলেজের (আইকেটিএমসি) শিক্ষার্থীদের উদ্দেশ্য বক্তৃতা দেওয়ার জন্য হংকং ভ্রমণ করেছিলেন। তিনি দারুল উলূম নুমানিয়্যাহ ও দারুল উলূম হামিদিয়্যায় সহীহ বুখারীর শিক্ষক এবং দক্ষিণ আফ্রিকার ডারবানের শেরউডে দারুল ইফতা মাহমুদিয়াহর প্রধান ছিলেন।
দেসাইয়ের ফাতাওয়া পোর্টাল আস্কইমাম.অর্গ কোয়াজুলু নাটাল বিশ্ববিদ্যালয়ের স্নাতকোত্তর স্তরের একাডেমিক অধ্যয়নের বিষয় হিসেবে অন্তর্ভুক্ত হয়েছে। “"অনলাইন ফতোয়ায় মহিলাদের যৌন সংস্থার বিতর্কিত উপস্থাপনার বিশ্লেষণ”" শিরোনামে " ২০১৫" সালে ফারহানা ইসমাইল কর্তৃক এই সাইটটির কেস স্টাডি সম্পন্ন হয়েছে।
দেসাই দুটি বই রচনা করেছেন, ""হাদিসের পরিচিতি: হাদিস ও এর বিষয়াবলির একটি সাধারণ পরিচয়"" এবং ""ইসলামি অর্থনীতির ভূমিকা""।"আল-মাহমুদ" নামে একটি বইয়ে তার ফতওয়াগুলো সংকলিত হয়েছে। শরিয়াহ কমপ্লায়েন্ট বিজনেস ক্যাম্পেইনে তার আলোচনার আরও একটি সংকলন হ'ল “"শরিয়াহ অনুবর্তী ব্যবসায় প্রচারণা”"। সমসাময়িক রায়গুলির সর্বশেষ সংকলনটি “"সমসাময়িক ফাতাওয়া”" নামে ৩ খণ্ডে প্রকাশিত হয়েছে।
ফুটবল ক্লাব খায়দুক স্পিত

খ্রভাতস্কি নগোমেতনি ক্লুব খায়দুক স্পিত (, ; এছাড়াও ক্রোয়েশীয় ফুটবল ক্লাব খায়দুক স্পিত, ফুটবল ক্লাব খায়দুক স্পিত, এফসি খায়দুক স্পিত অথবা শুধুমাত্র খায়দুক স্পিত নামে পরিচিত) হচ্ছে স্প্লিত শহর ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯১১ সালের ১৩ই ফেব্রুয়ারি তারিখে প্রতিষ্ঠিত হয়েছে। এফসি খায়দুক স্পিত তাদের সকল হোম ম্যাচ স্প্লিতের স্তাদিওন পলয়ুদে খেলে থাকে; যার ধারণক্ষমতা হচ্ছে ৩৪,১৯৮। বর্তমানে এই ক্লাবের ম্যানেজারের দায়িত্ব পালন করছেন ইগর তদোর এবং সভাপতির দায়িত্ব পালন করছেন মারিন ব্রবিচ। ক্রোয়েশীয় মধ্যমাঠের খেলোয়াড় মিয়ো সাকতাশ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি খায়দুক স্পিত এপর্যন্ত ৩৫টি শিরোপা জয়লাভ করেছে; যার মধ্যে ৫টি ক্রোয়েশীয় প্রথম ফুটবল লীগ, ৬টি ক্রোয়েশীয় কাপ, ৫টি ক্রোয়েশীয় সুপার কাপ, ৯টি যুগোস্লাভ দ্বিতীয় লীগ এবং ৮টি যুগোস্লাভ কাপ শিরোপা রয়েছে।
খাবরাইন

দৈনিক খাবরাইন ( ) পাকিস্তানের একটি দৈনিক পত্রিকা। এটি পাকিস্তানের অন্যতম বহুল প্রচারিত উর্দু ভাষার সংবাদপত্র। খবরেইন গ্রুপ অফ নিউজ পেপার্স দ্বারা দৈনিক খাবরাইন প্রকাশিত হয়। এটি ইসলামাবাদ, করাচি, লাহোর, পেশোয়ার, মুলতান, হায়দরাবাদ, মুজাফফারাবাদ এবং সুক্কুর থেকে একযোগে প্রকাশিত হয়। 
এটি অল পাকিস্তান নিউজপেপারস সোসাইটি সংগঠনের সদস্য প্রকাশনা।